text: التقييم .. الخدمة 7-10            الديكور والتصميم 6-10 
             النظافة 6-10            جودة الطعام 2-10 
    
   المكان غالب عليه اللون الاحمر  
    
   مافي شيء مميز في الديكور ..خشبي تقليدي ومافي لمسات ايطالية واضحة  
   والمساحة صغيرة  
    
   حمام السيدات &quot; أكرمكم الله&quot; جنب مدخل المطبخ وحمام الرجال في الدور الثاني!!! 
    
   جو المطعم مزعج والموسيقى عالية وزاد عليها التدخين الله يعافينا ولايبتلينا  
   وكأنه تدخين زبائن المطعم مو مكفي كمان موظفين المطعم بيدخنوا !! 
    
   المنيو عبارة عن شرائح ورق وملصقة بشطرطون &quot; شريط لاصق&quot; لغير الناطقين باللهجة الحجازية :) 
    
   كمان المنيو مكتوب بخط صغير والسطور تحت بعضها &quot; مزعج في القراءة&quot; 
    
   الخدمة 18% 
   أسعار الطلبات في المتوسط للبيتزا والباستا 45ريال  
   المأكولات البحرية 80 ريال 
   الاستيك والدجاج 60 
   المنيو محدود ..مثلا نوعين شوربة ونوعين عصير فقط 
    
   المطبخ جزء منه مغطى بزجاج والعاملين في المطبخ داخلين خارجين كزا مرة كأنهم بيتفرجوا على الزباين بصورة مزعجة على الرغم من انه الجرسون بيدخل المطبخ بنفسه عشان يجيب الطلبات يعني مافي مبرر لخروجهم المستمر ووقفتهم المزعجة 
    
   لايوجد الا سكر أبيض ويجيبلك بالقطارة  
    
   عصير البرتقال كان مر  
    
   الطلبات أطرافها محروقة والباستا مسلوقة بدون اي اضافات او مطيبات &quot; الله يكرم النعمة&quot; 
   مكرونة البيني الوحيدة الناجية بينهم  
    
   الحلى ..شكوكولاته داكنة مع المكسرات وكانت ناشفة ومفتته 
    
   دورة المياة &quot; اكرمكم  الله &quot; فيها سلة مهملات آلية  
   وريحة المعطر قوية أول ما تدخل وبعدها بثواني تشم الريحة الأصلية:(